als_Latn dik_Latn sag_Latn
34 vitet e ekzistencës së sistemit të RII, janë karakterizuar nga plot rreziqe dhe kërcënime në sektorë të ndryshëm duke i imponuar shumë vështirësi dhe sakrifica popullit iranian. Gjerësia e kërcënimeve ka qenë aq e madhe, saqë mund të shkatërronte sisteme politike shumë më të fuqishme por sistemi i ri i RII, i cili i ka rrënjët tek besimi i fortë,
tek vendosmëria dhe vullneti i popullit iranian për të arritur lirinë dhe pavarësinë e vërtetë ka mundur të dalë fitimtar nga të gjitha këto kërcënime dhe kriza. Pas fitores së revolucionit islamik, populli iranian u përball me krizën më të madhe, d.m.th. me luftën e imponuar dhe me një kërcënim të madh për sigurinë e vendit, por duke u mbështetur tek forca e të rinjve besimtarë dhe tek themelet e tij të fuqishme, arriti të rezistojë përballë agresionit 8 vjeçar të regjimit Bath të Irakut, i cili gëzonte përkrahje të gjerë nga të gjitha vendet perëndimore, ish BS dhe nga vendet arabe. Në fund të kësaj lufte të imponuar sistemi i RII doli në një pozitë superiore, krenar dhe fitimtar. Periudha e luftës së imponuar me gjithë problemet dhe vështirësitë e shumta që i shkaktoi popullit iranian, ishte periudha e konsolidimit të sistemit të RII. Pas 8 viteve luftë të pabarabartë, u çlirua çdo pëllëmbë tokë e Iranit Islamik dhe sistemi i RII demonstroi fuqimisht potencialin e tij mbrojtës. Forcat e armatosura të Iranit tashmë duke u mbështetur në potencialet e specialistëve vendas dhe në industrinë ushtarake vendase, përbëjnë fuqinë e parë në rajon dhe mbi këtë bazë strategjia mbrojtëse dhe ushtarake e RII, është përpiluar në bazë të mbështetjes së potencialeve rajonale për garantimin e sigurisë rajonale. Aktualisht të gjitha nevojat mbrojtëse të Iranit plotësohen nga specialistët vendas. Progreset e rëndësishme në prodhimin e llojeve të ndryshme të raketave, artilerisë së rëndë, të pjesëve të helikopterëve dhe avionëve, si dhe sistemet e sofistikuara të radarëve, nga ana e ushtrisë dhe gardës revolucionare, janë shembuj të qartë të suksesit të Iranit në plotësimin e nevojave të veta në fushën e mbrojtjes duke u mbështetur në potencialet e brendshme. Forcat e angazhuara dhe specializuara të Iranit, sidomos gjatë viteve të fundit kur sanksionet e Amerikës janë bërë më të ashpra, kanë arritur të prodhojnë një llojshmëri të madhe të pajisjeve ushtarake, të nevojshme për mbrojtjen e vendit. Në kuadër të 34 vjetorit të fitores së revolucionit islamik u promovua avioni më i ri iranian i quajtur Kaher-313. Më parë specialistët iranianë projektuan dhe prodhuan avionin luftarak Saeke ( Vetëtima), i cili mori pjesë me sukses të plotë në manovrat e forcave ajrore të ushtrisë së RII të koduara Velajet-4. Edhe forcat tokësore të ushtrisë së RII, demonstruan brezin e ri të tankut Zylfiqar dhe tankun e modifikuar M60-A1 të quajtur Samsam. Edhe forcat detare të RII e kanë rritur nivelin e tyre mbrojtës duke prodhuar destrojerin e fuqishëm Xhamaran, nëndetëse të klasit të ndryshëm, si dhe luftanije e mjete lundruese të lehta e të rënda, fregata, raketahedhëse, pajisje elektronike, pajisje të komunikacionit dhe lloje të ndryshme të skafeve të shpejta të përshtatshëm për taktika të ndryshme të luftës në det. Prodhimi i avionit luftarak Tondar, i llojeve të ndryshme të avionëve pa pilot dhe të pakapshëm nga radarët, i llojeve të ndryshme të raketa tokë-tokë me rreze të shkurtër, të mesme e të gjatë veprimi, prodhimi i raketave cruise me rreze të gjatë veprimi, prodhimi i sistemeve të mbrojtjes kundra-ajrore dhe i radarëve të sofistikuar, janë një pjesë e arritjeve të forcave të ajrore të ushtrisë dhe të gardës revolucionare të Iranit, të cilat janë demonstruar gjatë muajve të fundit. Progreset e programeve ushtarake dhe zhvillimi i industrisë mbrojtëse të RII, janë arritur në kushtet kur për më shumë se tre dekada, populli iranian është përballur gjithmonë me sanksione të ashpra të cilat perëndimorët parapëlqejnë ti quajnë paralizuese. Sanksionet e perëndimit kundër RII gjatë viteve të fundit, janë intensifikuar në kuadër të preteksteve të pabaza dhe janë zgjeruar në sektorë të ndryshëm. Megjithatë sistemi i RII, jo vetëm që ka përballuar me forcë presionin e sanksioneve, por këtë kërcënim e ka kthyer në një rast për lulëzimin e talenteve dhe potencialeve të brendshme dhe kombëtare, sidomos në sektorin e ekonomisë dhe industrisë. Megjithë problemet dhe kufizimet rritja e sektorëve të ndryshëm ekonomik, gjatë tre dekadave të kaluara ka qenë e konsiderueshme. Ndërtimi i infrastrukturave ekonomike si digat, ujësjellësit, prodhimi i çelikut, i çimentos dhe prodhimi i energjisë elektrike në mënyrë që Irani i eksporton në vende të ndryshme, prodhimi i sistemeve dërgimin e gazit dhe të energjisë elektrike, i hekurudhave dhe i autostradave, zgjerimi i infrastrukturës urbane dhe zbatimi i projekteve madhore urbanistike, janë vetëm një pjesë e zhvillimit të Iranit duke bërë që RII në shumë fusha të plotësojë vetë nevojat e vendit duke përballuar me sukses presionet ekonomike të armiqve. Përveç kësaj Irani ka hedhur hapa madhorë në shfrytëzimin paqësor të energjisë bërthamore, ka prani aktive në fushën e nano-teknologjisë dhe në kuadër të progresit shkencor, shkencëtarët iranianë tashmë posedojnë shkencën e qelizave biologjike. Irani ka lëshuar me sukses satelitë studimor në hapësirë, ka ndërtuar rafinerinë e naftës në Parsin jugor dhe Asaluje dhe secila prej këtyre përbën një sukses të madh të Iranit në sektorët e ekonomisë, shkencës dhe teknologjisë. Gjithashtu Irani ka bërë përpjekje të madh në uljen e varësisë së ekonomisë së vendit nga eksporti i naftës dhe zbatimi i principeve të ekonomisë së rezistencës në vend të ekonomisë së varur është bërë shkak që sistemi i RII, të kalojë me sukses vështirësitë e krijuara nga sanksionet. Themelet e sistemit të RII bazohen tek vullneti dhe vendosmëria e popullit krenar iranian, i cili 34 vjet më parë nën udhëheqjen e imam Khomeinit (ra) arkitektit të revolucionit islamik, e çoi në fitore këtë revolucion të madh duke u mbështetur mbi besimin e fuqishëm dhe shpirtin rezistent të popullit iranian dhe duke e ruajtur të fortë dinamik dhe të pathyeshëm këtë revolucion. Populli iranian në rrugën e revolucionit islamik dhe në rrugën e rezistencës, ka arritur që në fusha të ndryshme të shkencës, ekonomisë, politikës etj., të kthehet në një shembull të suksesshëm për popujt e tjerë myslimanë.
als_Latn als_Latn